recursal/SuperWikiNEXT-32B huggingface dataset:
**סלאח א-דין סעיד** (באמהרית: **ሳላዲን ሰይድ**; נולד ב-29 באוקטובר 1988) הוא כדורגלן עבר אתיופי ששיחק בעמדת החלוץ.

קריירה
------

סעיד התחיל את הקריירה שלו בסנט ג'ורג' אדיס אבבה. בשנת 2010 נבחן בפרטיזן בלגרד ווויבודינה נובי סאד. ב-9 באוקטובר 2011 חתם בוואדי דגלה מליגת העל המצרית תמורת כ-240 אלף דולר והפך לכדורגלן האתיופי היקר בהיסטוריה.

בינואר 2013 הושאל לליארסה מליגת העל הבלגית עד לסיום העונה.

ב-23 באפריל 2014,חתם באל-אהלי המועדון המעוטר במצרים, אך במהלך העונה חתם באלג'יר.

בשנת 2016 חזר לסנט ג'ורג' אדיס אבבה במדיה שיחק חמש שנים. בהמשך שיחק בג'ימה אבא ג'יפר וסידאמה קפה ופרש בגיל 35.

ב-29 באפריל 2007 ערך את הופעת הבכורה שלו בנבחרת אתיופיה בהפסד 2-0 להרפובליקה הדמוקרטית של קונגו. כחודש לאחר מכן הבקיע את שער הבכורה שלו בניצחון 0-1 נגד אותה יריבה.

תארים
-----

סנט ג'ורג' אדיס אבבה
* ליגת העל האתיופית: 2007/2008, 2008/2009, 2009/2010, 2015/2016, 2016/2017
* הגביע האתיופי: 2010/2011, 2015/2016

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu
**שיטת סילבה** היא תוכנית סיוע עצמי ומדיטציה שפותחה על ידי חוסה סילבה. השיטה מתיימרת להגביר את היכולות של הפרט באמצעות הרפיה, פיתוח של תפקודים מוחיים גבוהים יותר ויכולות נפשיות כגון ראייה מרחוק. השיטה סווגה כדת עצמית, תנועה דתית חדשה, ויש שראו בה כת.

ביוגרפיה
--------

חוסה סילבדורוס, בהכשרתו מתקן מוצרי אלקטרוניקה, גדל בלארדו, טקסס. הוא התעניין בפסיכולוגיה כדי לבחון האם שיטות פסיכולוגיות תוכלנה לעזור לו להעלות את מנת המשכל של ילדיו. הוא מספר שתוך כדי הניסיונות שלו לפתח ולהעלות את מנת המשכל של ילדיו, הוא הגיע למסקנה שביתו זכתה באופן פתאומי ביכולות פאראפסיכולוגית של ראייה מרחוק. בעקבות כך, סילבה החליט ללמוד עוד על התפתחות היכולות הנפשיות.

בשנת 1944 החל סילבה לפתח את השיטה שלו, שנודעה בעבר בשם **Silva Mind Control**. הוא השתמש בו על בני משפחתו וחבריו לפני שהשיק אותו באופן מסחרי בשנות ה-60.

ביוגרפיה של סילבה פורסמה בשנת 1990.

טכניקה
------

הטכניקה של שיטת סילבה, שואפת להגיע ולקיים מצב של תפקוד מנטלי, המכונה "מצב אלפא", שבו תדירות גלי המוח היא שבעה עד ארבעה עשר הרץ. חלימה בהקיץ והמעבר לשינה הם מצבי אלפא.

סילבה טען שפיתח תוכנית שאימנה אנשים להיכנס למצבי מוח מסוימים של מודעות מוגברת. הוא גם טען שפיתח כמה תהליכים נפשיים שיטתיים לשימוש בעודם נמצאים במצבים אלה המאפשרים לאדם "להקרין את עצמו למרחוק" באופן מתוכנן. לדברי סילבה, ברגע שהמוח מקרין את עצמו למרחוק, אדם יכול, לכאורה, לראות אובייקטים או מיקומים מרוחקים ולהתחבר לאינטליגנציה גבוהה יותר לצורך הדרכה. המידע המתקבל על ידי המוח המקרין, אמור על פי שיטת סילבה להתבטא על ידי המוח, כמחשבות, תמונות, רגשות, ריחות, טעם וקול. ניתן לפעול לפי המידע המתקבל בדרך זו כדי לפתור בעיות.

ספקנות
------

ג'יימס רנדי כתב ששיטת סילבה: 

> טוענת לפיתוח זיכרון משופר, יכולת למידה וכוחות פאראפסיכולוגיים כמו טלפתיה. למעשה, חלק גדול מהקורס מורכב מ"ביקור" של נעדרים שתלמידי הקורס דמיינו, וביצוע אבחונים עליהם. לא נעשו בדיקות לתקפות של נוהג זה; בדיקות מסוג זה לתקפות הניסויים, נמנעות על ידי מורי המערכת.
> 
>

ראו גם
------

* אוטוסוגסטיה
* תפיסה על-חושית
* ראיה מרחוק

הערות שוליים
------------

1. ↑  Carroll, Robert Todd (2003). "Silva Method". *The skeptic's dictionary*. Hoboken, NJ: Wiley. ISBN 0471480886. OCLC 55751218.
2. ↑  Peter Clarke (במרץ 2004). *Encyclopedia of New Religious Movements*. Routledge. pp. 591–592. ISBN 978-1-134-49970-0. `{{cite book}}`:  (עזרה)
3. ↑  Powers, A. M. (1984). Silva mind control international: An anthropological inquiry (Parapsychology, cults, psychic, religion). Wayne State University.
4. ↑  Swain, P. (2020). The Silva Method. BDJ Team, 7(7), 36-37.
5. ↑  Stone, Robert B. (1990). *José Silva: The Man Who Tapped the Secrets of the Human Mind and the Method He Used*. H.J. Kramer, Inc. ISBN 0-915811-29-4.
6. 1 2 3  Silva, José (1977). *the Silva Mind Control Method*. New York, New York: Pocket Books. ISBN 978-0-671-73989-8.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007543868705171
* LCCN: sh85122586
* NKC: ph118079

 |
**אנדראס ויימן** (בגרמנית: **Andreas Weimann**, נולד ב-5 באוגוסט 1991) הוא כדורגלן אוסטרי המשחק בבריסטול סיטי מהצ'מפיונשיפ.

קריירת מועדונים
---------------

ויימן התחיל את הקריירה שלו במחלקת הנוער של ראפיד וינה ובגיל 16 הצטרף לקבוצת המילואים של אסטון וילה. לאחר שהצטיין בקבוצת המילואים חתם על חוזה לשנתיים במועדון. ב-8 במאי 2010, ערך ויימן את הופעת הבכורה שלו במועדון נגד בלקברן רוברס. ב-19 באוגוסט 2010 ערך את הופעת הבכורה שלו במסגרת הליגה האירופית נגד ראפיד וינה כאשר נכנס כמחליף, אך כעבור 3 דקות הוא נפצע וחזר לשחק רק בינואר 2011.

ב-19 בינואר 2011, הושאל לווטפורד עד לסיום העונה. הוא ערך את הופעת הבכורה שלו לווטפורד בהפסד לברייטון במסגרת הגביע האנגלי. ב-1 בפברואר 2011 ערך את הופעת הבכורה שלו בליגה נגד קריסטל פאלאס, ובאותו משחק גם כבש את שער הבכורה שלו במועדון. ב-26 באוגוסט האריך את חוזהו באסטון וילה עד 2014 והושאל שוב לווטפורד עד לינואר 2012.

ב-10 במרץ 2012 הבקיע את שער הבכורה שלו באסטון וילה בדקה ה-92 שנתן ניצחון 0–1 לקבוצתו. ב-10 בנובמבר 2012 הבקיע צמד בהפסד 2–3 נגד מנצ'סטר יונייטד. ב-3 במאי 2014 הבקיע צמד בניצחון 1–3 נגד האל סיטי שהבטיח לקבוצתו עוד עונה בפרמייר ליג.

ב-18 ביוני 2015 חתם לארבע שנים בדרבי קאונטי מהצ'מפיונשיפ. ב-8 באוגוסט 2015 ערך את הופעתו הבכורה בקבוצה כשעלה כמחליף, בתיקו 0-0 נגד בולטון וונדררס. ב-31 באוקטובר 2015 כבש את שערו הראשון בקבוצה בניצחון 0–3 על רות'רהאם יונייטד.

בינואר 2017 הושאל וולברהמפטון וונדררס.

ב-3 ביולי 2018 חתם בבריסטול סיטי לשלוש עונות עם אופציה לעונה נוספת.

קריירה בינלאומית
----------------

ויימן שיחק עבור כל הנבחרות הצעירות של אוסטריה. ב-12 באוקטובר 2012, ערך את הופעת הבכורה שלו בנבחרת הבוגרת בתיקו 0-0 נגד קזחסטן. ויימן טרם כבש את שער הבכורה שלו בנבחרת.

קישורים חיצוניים
----------------

ויקישיתוף מדיה וקבצים בנושא **אנדראס ויימן** בוויקישיתוף
* 

* אתר האינטרנט הרשמי של אנדראס ויימן

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר National Football Teams

* פרופיל, באתר FootballDatabase.eu
**רועי הרמן** (נולד ב-21 ביוני 2000 בהרצליה שבישראל) הוא כדורגלן ישראלי המשחק בעמדת המגן הימני.

קריירת מועדונים
---------------

הרמן גדל במחלקות הנוער של הפועל הרצליה, מכבי פתח תקווה והפועל רעננה. ב-6 ביוני 2020 ערך הרמן את הופעת הבכורה שלו בקבוצה הבוגרת של הפועל רעננה, בהפסד 2-0 להפועל כפר סבא במסגרת ליגת העל הישראלית לעונת 2019/2020. בעונה זו, בה ירדה הפועל רעננה לליגה הלאומית, הוא ערך חמש הופעות ליגה. בעונת 2020/2021 ערך הרמן 24 הופעות ליגה במדי המועדון במסגרת הליגה הלאומית, בהן הבקיע שני שערים.

ב-24 באוגוסט 2021 הושאל הרמן למשך עונה אחת לבית"ר ירושלים מליגת העל הישראלית. ב-29 באוגוסט ערך את הופעת הבכורה שלו במועדון, בהפסד 2-0 להפועל באר שבע במסגרת המחזור הראשון בליגה לעונת 2021/2022. ב-22 בדצמבר הבקיע את שערו היחיד במדי המועדון, בהפסד 3-1 להפועל באר שבע במסגרת המחזור ה-14 בליגה. בסך הכל ערך הרמן 25 הופעות ליגה במהלך תקופת ההשאלה, בהן הבקיע שער אחד.

ב-7 ביוני 2022 חתם הרמן על חוזה לשלוש שנים בבוטב פלובדיב מליגת העל הבולגרית.

קישורים חיצוניים
----------------

ויקישיתוף מדיה וקבצים בנושא **רועי הרמן** בוויקישיתוף
* רועי הרמן, ברשת החברתית אינסטגרם
* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  אופיר סער‏, בית"ר ירושלים: רועי הרמן חתם, דור אלו עשוי להצטרף אליו, באתר וואלה!‏, 24 באוגוסט 2021
2. ↑  רשמי: רועי הרמן חתם בבוטב פלובדיב הבולגרית, באתר ONE‏, 7 ביוני 2022

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"רועי הרמן"**.
**יאנוש פירסט** (בהונגרית: **Fürst János**‏; 8 באוגוסט 1935 – 3 בינואר 2007) היה מנצח וכנר יהודי-הונגרי.

ביוגרפיה
--------

יאנוש פירסט החל את לימודי הכינור באקדמיה למוזיקה ע"ש פרנץ ליסט בעיר הולדתו, בודפשט. אחרי דיכוי המרד ההונגרי על ידי השלטון הסובייטי בשנת 1956, המשיך את לימודיו בקונסרבטוריון בבריסל, בלגיה. בהמשך למד בקונסרבטואר של פריז וזכה שם בפרס ראשון. בשנת 1958 התקבל ככנר לתזמורת רדיו אירלנד ובנה שם קריירה ככנר ראשי של התזמורת. 

ב-1963 ייסד פירסט את התזמורת הקאמרית האירית ומכאן החלה קריירת הניצוח שלו להתפתח. עם ייסוד תזמורת אלסטר בשנת 1966, התמנה פירסט לכנר הראשון שלה ובהמשך לעוזר המנצח בשנת 1971. הוא כיהן כמנצח ראשי ומנהל מוזיקלי בתזמורות של מאלמה (1974-77), אלבורג (1980-83), דבלין ווינטרטור (1990-94) וכמנצח אורח ראשי של הפילהרמונית של הלסינקי.

בשנים 1981-1990 היה פירסט המנהל המוזיקלי של האופרה של מרסיי. כמו כן היה אורח תדיר בהאופרה האנגלית הלאומית, האופרה הסקוטית והאופרה המלכותית של סטוקהולם. ב-1978 ניצח על הצגת הבכורה של "סאלומה" מאת פיטר מקסוול דייוויס ובהמשך הקליט אותה. הוא הרבה להקליט לחברת ההקלטות פוקס עם התזמורת הסימפונית של במברג, בין השאר מוזיקה לא-מוכרת של צ'ייקובסקי. שיצאה לאור באמצע שנות ה-70'; חלק מן ההקלטות יצאו מחדש בתקליטורים.

לפירסט יצאו מוניטין של מורה מעולה. כמה וכמה מתלמידיו בקונסרבטואר של פריז זכו בתחרויות ניצוח יוקרתיות. הוא עבד עם תזמורות נוער, בהן תזמורת הנוער הלאומית של בריטניה. באחרית ימיו הוזמן לעמוד בראש הוראת הניצוח התזמורתי בקולג' המלכותי למוזיקה בלונדון, אבל לא האריך ימים עד לקבלת המשרה.

פירסט מת ממחלת הסרטן בפריז, בשנת 2007.

קישורים חיצוניים
----------------

* יאנוש פירסט, באתר AllMusic (באנגלית)
* יאנוש פירסט, באתר MusicBrainz (באנגלית)
* יאנוש פירסט, באתר Discogs (באנגלית)

* Biography


|  |  |  |
| --- | --- | --- |
| **הקודם**:**אליקום שפירא** | **מנצח ראשי, התזמורת הסימפונית של מאלמה**
1974-1977 | **הבא**:**סטיג וסטרברג** |

|  |  |  |
| --- | --- | --- |
| **הקודם**:**פרנץ ולזר-מסט** | **מנצח ראשי, תזמורת מוזיק קולגיום וינטרטור**
1990-1994 | **הבא**:**היינריך שיף** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007441291605171
* BNE: XX1506294
* BnF: cb13958035r (data)
* GND: 135497345
* ISNI: 0000 0000 6302 4457
* LCCN: n83073609
* MusicBrainz: 858959eb-1fc3-4696-ac4f-131e272c3f45
* NTA: 073257389
* SUDOC: 158026276
* VIAF: 56802505
* WorldCat: lccn-n83073609

 |
עטיפת גיליון עמדה, 2005
**עמדה** הוא כתב עת ספרותי, שייסדו עמוס אדלהייט, רן יגיל ואריק א. בשנת 1995, ובו מתפרסמים שירים, סיפורים ומאמרי ביקורת ספרותיים. עד תחילת 2015 ראו אור 32 גיליונות "עמדה".

חברי "עמדה" התגבשו מתוך חבורת "עכשיו 55", שכללה משוררים שפרסומם הראשון בחוברת מס' 55 של כתב העת עכשיו. עורכי עמדה מזוהה עם תפישה של סוציאליזם מתון, כשאדלהייט נחשב שמאלי יותר ויגיל רואה בעצמו איש מרכז. עם זאת, העורכים מעידים כי ב"עמדה" לא יופיעו מאמרים פוליטיים שאינם עוסקים בספרות. המאמרים הספרותיים שהתפרסמו ב"עמדה" התריסו למשל נגד כתיבה נשית מהסוג שהם מכנים "ספרות הדגדגן" ובגנות שירתם הפוליטית של יצחק לאור ואהרן שבתאי, אך גם נגד הפואטיקה של הו!, שאותה הם כינו "חרזנות". על אף עמדתם נגד עירוב פוליטיקה בשירה, לעורכי עמדה היה קשר מיוחד עם מטען, כתב העת הספרותי-הפוליטי הרדיקלי שערך מקסים גילן (גילן גם פרסם שירים ב"עמדה").

"עמדה" מקפיד על כתיבה טהרנית, מודרניסטית וכזו שאינה מפחדת מאליטיזם מסוים. אולי כדי להעיד על רצינות תכניו, העיתון מודפס בכריכה חומה ולקונית ללא צבע.

בדבר העורכים של עמדה 14, לכבוד עשר שנים לקיומו, הם מצהירים:

> 
> "בחלל היסטורי דיאלקטי וביקורתי ובזיקה עמוקה למודרניזם העילי בכלל ולמודרניזם העברי בפרט... משייטת ספינת 'עמדה' מאז 1995, תוך ניגוד חריף לציניות הכוחנית, הגסה והמלאה בעצמה, האופיינית לרובם המוחלט של אנשי הספרות משנות התשעים ועד ימינו. סופרים בחצי–גרוש שכרתו ברית במשקל נוצה עם חברים, עורכים, עיתונאים לכאורה, לעיתים אף בחסות אקדמית מפוקפקת בגיבוי מסעות יחסי ציבור עתירי ממון וקשרים אישיים, במאמץ בלתי מתפשר להוליד ספרות ללא עבר, ללא ממדים רוחניים, ספרות 'הכאילו' הגודשת בצווחות את אוזני הקוראים/ות.   
> 
> ספינת 'עמדה' דנה את עצמה מראש, אם כן, לבדידות מסוימת גאה ואמיצה בלב אופל מתגבר, נאמנה כתמיד לקוראי הספרות העברית שלא נואשו עדיין מלמצוא עומקים של ממש, עולם ולשון, מקוריות וחידוש, ביצירות הספרות הנכתבות בעברית כאן ועכשיו."
> 
> 
> 
> 

עם כותבי "עמדה" נמנים: אריק א. יוסי גרנובסקי, חן ישראל קלינמן, מקסים גילן, יהונדב פרלמן, עמוס אדלהייט, אלי אשד, נורית כהנא, עודד פלד, יחזקאל רחמים וגליה אבן-חן. המימון לכתב העת מגיע ממשרד החינוך, מפעל הפיס, תורמים פרטיים ומכירות.

קישורים חיצוניים
----------------

* עמדה, באתר של הוצאת כרמל
* עמדה, ב"לקסיקון הספרות העברית החדשה"
* על גיליון 17 של עמדה, באתר הספרים טקסט
* {{אלי אשד|שם=על העמדה של עמדה|

* עשור למגזין השירה עמדה(הקישור אינו פעיל), טי וייט נויין, נענע תרבות
* רועי ארד,  על עמדה 16-17]
* דפנה שחורי, שגעת מכונות הדפוס, באתר nrg‏, פרויקט כתבי עת ספרותיים, 24 בפברואר 2006
* הוצאת "עמדה" משיקה סדרה חדשה, באתר ynet, 11 בינואר 2010

הערות שוליים
------------

1. ↑  רפי וייכרט, נופי מכורה אהובה ודאובה, מעריב, 19 באפריל 2002
**גבי (גבריאלה) אגיון** (3 במרץ מרץ 1921 – 27 בספטמבר 2014) הייתה מעצבת אופנה יהודייה שהקימה בפריז את מותג האופנה הצרפתי קלואה.

ביוגרפיה
--------

אגיון נולדה באלכסנדריה למשפחה יהודייה, אביה ניהל מפעל לטבק. בגיל 19 נישאה לריימונד אגיון, וב-1945 עברו בני הזוג להתגורר בפריז. הם החזיקו בהשקפות סוציאליסטית והיו מעורים בחיי הבוהמה בעיר והתרועעו, בין היתר, עם הסופרים לואי אראגון וטריסטן צארה ועם הצייר פבלו פיקאסו.

בהמשך נכנסה אגיון לתחום האופנה והעניקה למותג החדש את השם "קלואה", על שם ידידתה. המותג זכה מיד להצלחה עצומה. החזון שלה היה לעצב בגדים נשיים ואלגנטיים, תוך שימוש בבדים יוקרתיים ואיכותיים מאוד. ב-1966 מינתה אגיון את קארל לאגרפלד למעצב ראשי בקלואה, ובין לקוחותיהם באותה תקופה נמנו ג'קי קנדי, בריג'יט בארדו, מריה קאלאס וגרייס קלי. ב־1971 פתחה "קלואה" את הבוטיק הראשון בפריז.

אגיון מכרה את חלקה בחברה לתאגיד דנהיל ב-1985, ונותרה מעורבת בתעשייה עד למותה בגיל 93. בדצמבר 2023 קיבלה את מדליית לגיון הכבוד היוקרתית בפריז.

בנובמבר 2023 ערך המוזיאון היהודי של ניו יורק תערוכה המציגה את דגמיה של אגיון בקלואה.

הערות שוליים
------------

1. ↑  דנה פז פרינס, סיפורה של גבי אגיון, מייסדת בית האופנה "קלואה", באתר אנו - מוזיאון העם היהודי, ‏2017-10-16
2. ↑  "מתה גבי אגיון, מייסדת המותג קלואה". *הארץ*. נבדק ב-2023-11-19.
3. ↑  "מעטים יודעים שהייתה יהודייה": תערוכה חדשה למעצבת ששינתה את פני האופנה, באתר ישראל היום, ‏2023-11-18

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16660011x (data)
* GND: 129223824
* ISNI: 0000 0003 8284 8664
* LCCN: no2012046156
* NKC: js20070608001
* SUDOC: 175096422
* VIAF: 267474701
* WorldCat: lccn-no2012046156

 |
**מועדון הכדורגל וינטרטור** הוא מועדון כדורגל שווייצרי מהעיר וינטרטור.

המועדון, שהוקם בשנת 1896, זכה בשלוש אליפויות של ליגת העל השווייצרית, ובנוסף לכך העפיל פעמיים לגמר הגביע השווייצרי והסופר קאפ השווייצרי, שבכולם הפסיד.

זמן קצר לאחר הקמתו השתתף המועדון בגביע סר תומאס ליפטון, במה שנחשב למשחק הכדורגל הראשון בין קבוצות ממדינות שונות. באותו טורניר חובבני השתתפו קבוצות שלימים הפכו למועדונים המובילים בעולם, בהם יובנטוס. המועדון הפסיד בגמר לקבוצת וסט אוקלנד מאנגליה.

כעשר שנים לאחר הקמתו המועדון זכה לראשונה באליפות הליגה השווייצרית הראשונה. שנתיים מאוחר יותר, ב-1908, במועדון זכה פעם נוספת האליפות. הזכייה השלישית והאחרונה של הקבוצה האליפות הייתה בשנת 1917. לאחר מכן הקבוצה ירדה מגדולתה, ובסוף עונת 2005/2006 ירדה לליגה השנייה, בה היא משחקת עד היום, לאחר שסיימה במקום ה-14. למרות תוצאותיה הגרועות בליגה, הקבוצה הגיעה עד לחצי גמר הגביע השווייצרי. המועדון הגיע לגמר גביע הליגה השווייצרי פעמיים בשנים 1972 ו-1973 אך בשני המקרים הפסיד. כמו כן, הגיע פעמיים לגמר הגביע, ב-1968 וב-1975 אך גם הפעם הפסיד בשני המקרים.

המועדון מעולם לא העפיל לאחד מטורנירי הכדורגל הבכירים באירופה.

בסיום עונת 2021/2022 שבה הקבוצה לליגת הבכירה.

הישגים
------

* **אליפות הליגה השווייצרית**:
	+ 1906, 1908, 1917
* **הגביע השווייצרי**:
	+ סגנית: 1968, 1975
* **הסופר-קאפ השווייצרי**:
	+ סגנית: 1972, 1973

קישורים חיצוניים
----------------

ויקישיתוף מדיה וקבצים בנושא **וינטרטור** בוויקישיתוף
* אתר האינטרנט הרשמי של וינטרטור
* וינטרטור, ברשת החברתית פייסבוק

* וינטרטור, ברשת החברתית אקס (טוויטר)

* וינטרטור, ברשת החברתית אינסטגרם

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu

| שווייץשווייץ ליגת העל השווייצרית – עונת 2023/2024 |
| --- |
| 

|  |
| --- |
| בזל • יאנג בויז ברן • לוגאנו • לוצרן • וינטרטור • לוזאן • סנט גאלן • סרבט ז'נבה • ציריך • גראסהופרס ציריך |

 |
אין תמונה חופשיתאין תמונה חופשית
**יעקב מוזר** (מגרמנית: Jacob Moser;‏ 28 בנובמבר 1839 – 1922) היה איש עסקים, נדבן, שופט וראש עיריית ברדפורד שבאנגליה. נודע כתורם שמימן את בנייתה של הגימנסיה הרצליה בתל אביב.

חייו
----

מוזר היה ממוצא יהודי-גרמני ונולד בעיר קפלן, במחוז שלזוויג-הולשטיין, אז חלק מדנמרק[דרוש מקור]. בצעירותו בילה כמה שנים בהמבורג ובפריז, והגיע לברדפורד ב-1863. בתשע שנותיו הראשונות שם עבד במשרדי פירמות שונות, ובשנת 1872 הפך לשותף, ולבסוף למנהל הראשי במשרד אדלשטיין ומוזר ושות', שהתפתח והפך לאחד מייצואני הטקסטיל הגדולים של ברדפורד.

בתור נדבן, העביר מוזר במהלך חייו לפי הערכות סכום כולל של 750,000 פאונד למטרות שונות ולארגוני צדקה. לצד עבודתו בעסקי ייצוא הטקסטיל, היה מוזר מייסד ארגון הצדקה של ברדפורד, נוסף על ארגוני סיוע שונים שהקים. ב-1882 היה מעורב בהקמת בית הספר הטכני של ברדפורד. החל מ-1883 כיהן במועצת המנהלים של המרפאה המקומית, ותרם 5,000 פאונד לקרן לבניית בית חולים חדש. בשנת 1898 סיפק 10,000 לירות שטרלינג לטובת הקמת קרן סיוע לזקנים וחלשים בעיר. הוא תמך בבית החולים המקומי לילדים, ותרם 12,000 ספרים לספרייה המרכזית של ברדפורד.

ב-1896 הצטרף למועצת העיר ברדפורד כחבר עצמאי ברובע Manningham, ומאז כיהן בתפקידי ציבור שונים. ב-1910 נבחר ללורד ראש עיריית ברדפורד, שהקנה לו גם תפקיד שיפוטי ראשי. בנוסף, היה ממייסדי בית הכנסת הרפורמי של ברדפורד, וגילה אהדה לתנועה הציונית הצעירה.

ב-1908 השתתף מוזר בקונגרס הציוני השמיני בהאג שבהולנד, בראשותו של נשיא ההסתדרות הציונית דוד וולפסון, מחליפו של הרצל. לקונגרס הגיעו גם אנשי הגימנסיה הרצליה מאחוזת בית (לימים: תל אביב), חיים בוגרשוב, בן ציון מוסינזון ומנחם שינקין, ובעידודם ובהשפעתו של ארתור רופין, הסכים מוזר לספק את הסכום להקמת בניין הגימנסיה הרצליה, בתמורה להנצחתו. הבניין נבנה על מגרש שתרמה הקרן הקיימת לישראל. אבן הפינה הונחה ב-1909, והבניין נחנך ב-1910, על שמו של מוזר.

הערות שוליים
------------

1. ↑  "Jacob Moser 1839-1922". *Making Their Mark: Bradford Jewish*.
2. ↑  *The Jewish connection!*, BBC, נבדק ב-12 באוגוסט 2011 `{{citation}}`:  (עזרה)
3. ↑  חנית בנגלס-קויפמן ויובל דרור, ד"ר יהודה מטמן-כהן, מייסד הגימנסיה הרצליה ויזם ציוני עירוני, **דור דור** נ"ה, תשפ"א 2021

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007502662005171
* GND: 132710412
* ISNI: 0000 0000 5402 3321
* LCCN: no2008058874
* NKC: jo20201064440
* VIAF: 3641436
* WorldCat: lccn-no2008058874

 |
טקס הינדואי על מדרגות גהאט בוואראנסי
גהאט דאסאשוומאד המפורסם על נהר הגנגס בוואראנסי
גהאט לשריפת גופות בפאשופטינאת ליד קטמנדו בנפאל
במדינות דרום אסיה, המושג **גהאט** משמעו מדרגות. בהשאלה, מדרגות המובילות לגוף מים, כשלרוב מדובר על נהר קדוש, אגם קטן או לנהר רחב ידיים.

המונח "גהאט" מתאר מדרגות היורדות לגוף מים בו נעשים טקסי טוהרה. גהאטות ישנן למשל בערים קדושות השוכנות על שפת הגנגס, כמו ואראנסי והרידוואר, שבהם ישנן מדרגות המובילות אל הנהר. המושג "גהאט" משמש גם לתיאור אזורים הרריים כמו הרי גהאט המערביים והמזרחיים. מקור המילה הוא מהשפות הדראווידיות, ביניהן המילה הטמילית *kattu* (צלע הר, סכר), המילה הקאנדית *gatta* (רכס הרים) והמילה הטלוגית *katta* (סכר, סוללה).

הגהאטות משמשות למטרות רחצה וניקוי וכן למטרות דתיות (טקסי טבילה וטיהור). ישנם גם גהאטות המיועדות לשריפת גופות על הנהר, כך שהאפר נשטף על ידי מימי הנהר. דוגמה לגהאט ידועה מסוג זה היא ראג' גהאט בדלהי בסמוך לנהר הקדוש יאמונה שבו נשרפו גופות מנהיגי הודו וביניהם גופתו של מהאטמה גנדי.

גהאטות מפורסמות לאורך הגנגס ידועות בשם "הגהאטות של ואראנסי" או "גאהטות של הגנגס". במדינת מאדהיה פרדש במרכז הודו ישנן כמה גהאטות ידועות נוספות לאורך נהר נרמדה. אנשים שגרים על שפת הגהאט ידועים כ"גהאטים".

קישורים חיצוניים
----------------

ויקישיתוף מדיה וקבצים בנושא **גהאט** בוויקישיתוף
* גהאט, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007546778105171
* LCCN: sh93000791

 |
**כד הקמח** הוא פזמון שכתבה והלחינה נעמי שמר וביצעה להקת פיקוד צפון. השיר יצא לאור בשנת 1986.

רקע
---

בשנת 1978 פורקה להקת פיקוד צפון על פי החלטתו של הרמטכ"ל רפאל איתן לפרק את הלהקות הצבאיות. באמצע שנות ה-80 חודשה פעילות הלהקה. השיר נכלל בתוכניתה "בוא עכשיו". בין חברי הלהקה בתקופה זו היו דני שטג, מיכל נחמן (צפיר), משה בן בסט, רפי וינשטוק, שירה פרבר, ומירי טננבוים (נבו). "כד הקמח" היה לשיר המצליח ביותר מתוכנית זו. לאחר תוכנית זו ירדה קרנה של הלהקה.

השיר עוסק בסיפור המקראי אודות אליהו הנביא והבצורת והאישה האלמנה מצרפת. בתחילת השיר מוזכר פרק י"ז בספר מלכים א'.

על פי הסיפור המקראי ניבא אליהו שתשרור בצורת בארץ ואכן כך קרה. ה' מורה לאליהו להסתתר בנחל כרית שם העורבים מספקים לו מזון. לאחר מכן הוא מצווה להגיע לבית של אלמנה שגרה בצרפת שליד צידון. אליהו ביקש ממנה לחם ומים. האלמנה הסכימה לתת לו מים, אך סרבה לתת לו לחם, כיוון שלדבריה הלחם עלול להגמר. אליהו הבטיח לה שכד הקמח לא תכלה וצפחת השמן לא תחסר, ואכן כך קרה. בנוסף, בנה של האלמנה מת[דרושה הבהרה], ואליהו הצליח להחזירו לחיים.

על בסיס הבטחתו לאלמנה, יצרה נעמי שמר את הפזמון החוזר "כד הקמח לא תכלה וצפחת השמן לא תחסר".

במצעד הפזמונים העברי השנתי של רשת ג' דורג השיר במקום ה-25.

קישורים חיצוניים
----------------

* סרטון השיר "כד הקמח" באתר יוטיוב
* "כד הקמח" באתר בית לזמר העברי
* מילות השיר "כד הקמח" באתר שירונט
* כד הקמח לא תיכלה, באתר מיזם 929 - תנ"ך ביחד

הערות שוליים
------------

1. ↑  בוא עכשיו, אתר "שרים במדים"
תפוצת השפות בצפון-מערב האי סרדיניה
**סאסארזה** (באיטלקית **sassarese**; סאסארזה **Sassaresu** או **Turritanu**) היא שפה מדוברת בצפון-מערב סרדיניה בנפת סאסארי. בשנת 1997 היא זכתה להכרה כראויה לעידוד ולשימור כמו שלוש שפות נוספות מסרדיניה: טברקינו (tabarchino), גלורסה (gallurese), והניב הקטלאני אלגרס (Alguerès).

תאורה
-----

השפה כלולה בקבוצת השפות הרומאניות דרומיות. בשפה ניכרים שתי שיטות לגיבושה diasystem: האחת, הרקע הבלשני מסרדיניה והרקע - מקורסיקה. באוצר המילים מופיעות גם מילים ממוצא טוסקני. הקשרים ההיסטוריים של נפת סאסארי עם שכניה בטוסקנה אשר באיטליה ועם קורסיקה השאירו בשפה הסאסטרזה משקעים. אלו מורגשים למרות ההשפעה החזקה של השפות הסרדיניות על שפת הסאסארזה. הניב הטוסקני ניכר גם בשפה הגלורסית אשר מקורה בקורסיקה למרות שהיא מדוברת בסרדיניה.

מספר הדוברים בשפת הסאסארזה מגיע ל-120,000 וזאת מתוך אוכלוסייה של 175,000 תושבים המתגוררים בחוף הצפון-מערבי של האי. קהילות גדולות המדברות בשפה זו קיימות בערים: סאסארי, פורטו טורס, סורסו ו-סטינטיקו. בשטח המזרחי יותר של האזור, בו יש בו השפעה לשפה הגלורסית, מוכרים ניב קסטלנסי (castellanesi) הנהוג בערים: קאסטלסרדו (Castelsardo), טארגו (Tergu) וסדיני (Sedini).

מקור השפה
---------

השפה נוצרה בסביבה מסחרית עירונית בתקופת קיומו של שלטון עצמאי בסרדיניה המאה ה-13 והמאה ה-14, כאשר בראש המערכת השלטונית עמדו שופטים (Giudicati). המרכיבים המקובלים לשפה: הפונטיקה, התחביר והאוצר המילים, נוצרו מהשפעה של השפות של העמים עימם באו התושבים בקשרי מסחר: קורסיקה, פיזה (טוסקנה) וג'נובה. השפעה פחותה הייתה גם לשפות : הספרדית והקטלאנית.

בשפת הסאסארזה נכתבו יצירות סִפְרוּת בעבר ובהווה ונערכים באופן שוטף אירועים תרבותיים, חברתיים ומופעי תיאטרון.

דוגמה למשפט מהצהרת זכויות האדם והאזרח מצוטט מהשפה הסאסארזית, לעומת איטלקית ועברית:  

באיטלקית: Tutti l'òmmini nàscini lìbbari e uguari in digniddai e diritti.  

בסאסארזית : Eddi so dutaddi di rasgioni e di cussènzia e dèbini agì l'uni cun l'althri cun ippìritu di fraterniddai.  

בעברית: כל בני האדם נולדו חופשיים, שווים בכבודם ובזכויותיהם.

השימוש בשפה
-----------

בדיקה של התפשטות השימוש בשפות המקומיות ובשפה הסאסארזית מעלה:

* שימוש פעיל בשפות מקומיות מקובל בקרב תושבי 70% מתושבי האי, 60% - מתושבי אזורים בהם נפוצה השפה הסאסארזית ו-55% בעיר סאסארי.
* השפה הסאסארזית זוכה לשימוש פעיל אצל 40% מתושבי האזור ו-30% מתושבי סאסארי.
* שפת הסרדו, השפה המקומית הנפוצה ביותר, נעשה בה שימוש פעיל ב-70% מסרדיניה, 25% באזור השפה הסאסארזית ובסאסארי עצמה מעט יותר מ-20%.
* התפלגות לפי אוכלוסייה מראה כי השימוש בשפה הסאסארזית הוא יותר אצל גברים מאשר נשים: 50% לעומת 35%, השכבות הפחות משכילות לעומת המשכילות: 60% לעומת 35%.
* בהערה לסקר נכתב כי הצהירו על השימוש בשפה המקומית יותר הצעירים מאשר המבוגרים.

ראו גם
------

שפות סרדיניות אחרות:

* סרדו - השפה הנפוצה באי
* אלגרס

קישורים חיצוניים
----------------

ויקישיתוף מדיה וקבצים בנושא **סאסארזה** בוויקישיתוף
**כראר** (בפרסית: **کرار**) הוא כטב"ם תקיפה תוצרת משרד ההגנה האיראני, המשמש את צבא איראן. לפי הדיווחים הוא מסוגל לתקוף מטרות במהירות גבוהה. הוא הכטב"מ ארוך-טווח הראשון המיוצר באיראן.

פיתוח
-----

טיל ה-MQM-107 האמריקאי, המוערך כבעל תצורה דומה
ב-23 אוגוסט 2010, יום לאחר הפעלת תחנת הכוח הגרעינית בבושהר, חשף בטלוויזיה נשיא, איראן מחמוד אחמדינז'אד, את הכטב"ם, כשבצדו חתומות המילים "*BOMBER JET*". הוא הוצג במסגרת טקס באוניברסיטת מאלכ אשתר שבטהראן. בטקס הנשיא תיאר: "כטב"ם זה הוא מסר של כבוד, מורשת והגנה על האנושות, לפני שהוא הופך למסר של מוות לאויב של האנושות".

ברשתות הטלוויזיה האיראניות טענו שהכראר מגיע לטווח של 1,000 ק"מ ויכול לשאת רש"ק של 227 ק"ג או 2 פצצות מנהגות של 115 ק"ג. כמו כן, יכול לשאת 4 פצצות מסוג "כות'ר" נגד אוניות או פצצה אחת מסוג "נאסר-1".

אורכו 4 מטרים והוא מונע במנוע סילון המספק לו מהירות מקסימלית של 900 קמ"ש. הכראר משתמש במאיצים מסוג JATO (ראשי תיבות:jet-assisted take-off) להאצה ראשונית בזמן השיגור.

ישנם מומחים המעריכים כי הכראר דומה למערכת ה-Beechcraft MQM-107 Streaker האמריקאית שפותחה בשנות ה-70.

קישורים חיצוניים
----------------

ויקישיתוף מדיה וקבצים בנושא **כראר** בוויקישיתוף
* אתר איראני:"כך נסגור את מצרי הרמוז", דצמבר 2011

הערות שוליים
------------

1. ↑  "Iran Shows Off Unmanned, Long-Range Bomber" 22 באוגוסט 2010, VOA News
2. ↑  Keith Campbell, "New Iranian unmanned warplane not a SA copy, except, maybe, for the tailplane"
אוקטובר 2010
**ג'יימס רמזי האנט** (1872 – 22 ביולי 1937) היה נוירולוג אמריקאי.

ביוגרפיה
--------

ג'יימס רמזי האנט נולד בפילדלפיה בשנת 1872. הוא למד רפואה בבית ספר לרפואה של אוניברסיטת פנסילבניה, וסיים אותו ב-1893. לאחר מכן למד בפריז, וינה וברלין, וחזר לעסוק בנוירולוגיה בניו יורק. הוא עבד בבית הספר לרפואה של אוניברסיטת קורנל בין השנים 1900 ל-1910 עם צ'ארלס לומיס דנה. בשנת 1910 הוא הצטרף לאוניברסיטת קולומביה ולמה שהפך מאוחר יותר למכון הנוירולוגי שלהם, בניו יורק. הוא היה רופא מייעץ במספר בתי חולים בניו יורק, כולל בית החולים לנוקס היל, בית החולים ניו יורק, בית החולים לתינוקות, מרפאת העין והאוזניים של ניו יורק, המכון הפסיכיאטרי, כפר לצ'וורת לליקויים נפשיים, בית החולים מונטיפיורי, ומושבת קרייג לחולי אפילפסיה, הוא מונה לפרופסור לנוירולוגיה באוניברסיטת קולומביה בשנת 1924.

במהלך מלחמת העולם הראשונה, האנט היה סגן וסגן אלוף בחיל הרפואה של הצבא, ושירת בצרפת.

אגודות
------

ב-1920 הוא מונה לנשיא האגודה האמריקאית לנוירולוגיה, ב-1929 מונה לנשיא האגודה הנוירולוגית של ניו יורק, ב-1932 מונה לנשיא האגודה האמריקנית לפסיכופתולוגיה וב-1934 מונה לנשיא האגודה למחקר בהפרעות עצבים ונפשיות. הוא ייסד את האגודה האמריקנית למחקרים קלינים, והיה חבר באיגוד הרופאים האמריקאים, האגודה הפסיכיאטרית האמריקאית, האגודה לחקר הפרשות פנימיות והאיגוד הרפואי האמריקאי.

תסמונות
-------

 ערך מורחב – **תסמונות רמזי-האנט**  

האנט היה הראשון לתאר שלוש תסמונות רפואית שנקראות על שמו.

חיים אישיים
-----------

בשנת 1908 התחתן האנט עם אליס סנט ג'ון נולאן משיקגו, היו להם שני ילדים, ג'יימס רמזי האנט ג'וניור ואליס סנט ג'ון האנט.

קישורים חיצוניים
----------------

* ג'יימס רמזי האנט, באתר "Find a Grave" (באנגלית)

הערות שוליים
------------

1. 1 2  *Semi-Centennial Anniversary Volume of the American Neurological Association, 1875–1924*. 1924. p. 123. נבדק ב-2023-03-28 – via Google Books.

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2012187665
* SNAC: w6mx6b1k
* SUDOC: 254005047
* VIAF: 263411342
* WorldCat: lccn-n2012187665

 |
52 החלוקות של קבוצה בת 5 איברים: הנקודות מייצגות איברים בקבוצה; כאשר הן אינן צבועות הן מסמנות תת-קבוצות בעלות איבר יחיד. האזורים הצבועים מייצגים תת-קבוצות שלה.
בקומבינטוריקה, **מספרי בל** (על שם המתמטיקאי האמריקאי אריק טמפל בל) ניתנים על ידי נוסחת הנסיגה הבאה:

{\displaystyle B\_{0}=1,\quad B\_{n}=\sum \_{k\,=\,0}^{n\,-\,1}{\binom {n-1}{k}}B\_{k}}
עבור מספר החלוקות הזרות של קבוצה לא-ריקה {\displaystyle A}, כאשר איחוד הקבוצות מכסה את {\displaystyle A}.

דוגמא
-----

לקבוצה בת 3 איברים ישנן 5 חלוקות זרות שונות:

{\displaystyle {\begin{aligned}&{\bigl \{}\{1\},\{2\},\{3\}{\bigr \}}\\&{\bigl \{}\{1\},\{2,3\}{\bigr \}}\\&{\bigl \{}\{2\},\{1,3\}{\bigr \}}\\&{\bigl \{}\{3\},\{1,2\}{\bigr \}}\\&{\bigl \{}\{1,2,3\}{\bigr \}}\end{aligned}}}

הסבר
----

תהי קבוצה בת {\displaystyle n} איברים. נבחר את האיבר ה-{\displaystyle n} ונוסיפו לקבוצה בת {\displaystyle 0\leq k\leq n-1} איברים שאותם נבחר ב-{\displaystyle {\tbinom {n-1}{k}}} אפשרויות.  

על כל אפשרות כזו ישנן {\displaystyle B\_{n-k-1}} אפשרויות לחלוקת {\displaystyle n-k-1} האיברים הנותרים לקבוצות לא-ריקות. על פי זהות פסקל נקבל:

{\displaystyle B\_{n}=\sum \_{k\,=\,0}^{n\,-\,1}{\binom {n-1}{k}}B\_{n-k-1}=\sum \_{k\,=\,0}^{n\,-\,1}{\binom {n-1}{n-k-1}}B\_{n-k-1}=\sum \_{k\,=\,0}^{n\,-\,1}{\binom {n-1}{k}}B\_{k}}

משולש בל
--------

**משולש בל** (נקרא גם **משולש פרס** או **משולש אייטקן**), הדומה למשולש פסקל, מספק את ערכי הסדרה:

{\displaystyle {\begin{matrix}&\color {red}1\\&1&\color {red}2\\&2&3&\color {red}5\\&5&7&10&\color {red}15\\&15&20&27&37&\color {red}52\\&52&67&87&114&151&\color {red}203\\&203&255&322&409&523&674&\color {red}877\end{matrix}}}
1. האיבר הראשון הוא 1.
2. בשמאל השורה הבאה נכתוב את האיבר הימני ביותר בשורה הקודמת.
3. כל איבר (החל מהשני משמאל) הוא סכום האיבר השמאלי לו והאיבר מעל השמאלי לו. כלומר:

{\displaystyle C(m,n)=C(m-1,n-1)+C(m,n-1)}

קישורים חיצוניים
----------------

* מספרי בל, באתר MathWorld (באנגלית)   **המזהה לא מולא ולא נמצא בוויקינתונים, נא למלא את הפרמטר.**
אין לבלבל עם אין לבלבל ערך זה עם הערך "סטייה מוחלטת ממוצעת".
בסטטיסטיקה, **טעות מוחלטת ממוצעת** או **שגיאה מוחלטת ממוצעת** (Mean Absolute Error או בקיצור MAE) של אומד מודדת את ממוצע גודל ה"טעויות", כלומר ההבדל בין האומד לבין מה שנאמד. ההבדל נובע בגלל האקראיות או בגלל שהאומד לא לוקח בחשבון מידע שיכול לייצר אומד מדויק יותר. מחשבים אותה על ידי סכימת כלל השגיאות המוחלטות חלקי גודל הדגימה:


M
A
E

=

∑

i
=
1

n

|

y

i

−

x

i

|

n

=

∑

i
=
1

n

|

e

i

|

n

{\displaystyle \mathrm {MAE} ={\frac {\sum \_{i=1}^{n}\left|y\_{i}-x\_{i}\right|}{n}}={\frac {\sum \_{i=1}^{n}\left|e\_{i}\right|}{n}}}

{\displaystyle \mathrm {MAE} ={\frac {\sum _{i=1}^{n}\left|y_{i}-x_{i}\right|}{n}}={\frac {\sum _{i=1}^{n}\left|e_{i}\right|}{n}}}

### שימושים והשוואות

משתמשים במטריקה זאת בשביל להעריך נכונות ניבויים של מודלי למידת מכונה (בתחום זה הן נקראות **מטריקות הערכה**). מטריקת הערכה נפוצה אחרת בה נהוג להשתמש בהקשר זה היא טעות ריבועית ממוצעת (שר"ב). ההבדל בינהם היא ש-שר"ב "מענישה" יותר (נותנת משקל רב יותר) עבור שגיאות גדולות יותר (זאת בשל ההעלאה בריבוע), ולכן יותר רגישה לחריגים חשודי טעות מאשר טעות מוחלטת ממוצעת. מטריקת ההערכה אחרת היא הפסד הובר, שהינה שילוב של שתי המטריקות.
**גאריסה** היא עיר בקניה, בירת נפת גאריסה, במחוז צפון-מזרח לשעבר.

גאוגרפיה
--------

נהר טנה שמקורותיו ברכס האברדר, ממערב לעיר ניירי זורם דרך העיר. מקלט הג'ירפות בּוּר-אלגי (אנ') (Bour-Algi Giraffe Sanctuary) ממוקם 5 קילומטר מדרום לגאריסה ומהווה בית גידול למספר מינים כגון ג'ירף מרושת (ומכאן שמו של המקום), צביים ג'ירפיים, חזירי יבלות, דיק דיקים (אנ'), קובוס המים וקודו זוטר.

דמוגרפיה
--------

על פי מפקד האוכלוסין בשנת 2009 מספר הנפשות בעיר עמד על 119,696. רוב תושבי העיר הם סומלים המחולקים לשבטים. בעיר חיים גם מספר קבוצות אתניות קטנות.

מתקפת הטרור ב-2015
------------------

 ערך מורחב – **מתקפת הטרור באוניברסיטת גאריסה בקניה**  

ב־2 באפריל 2015, קבוצת חמושים הסתערה על אוניברסיטת גאריסה והרגה 147 אנשים ופצעה 79 או יותר. הקבוצה המיליטנטית שלוחת אל-קאעידה, א-שבאב, שאחד האנשים טען הוא משתייך אליה לקחה אחריות על הפיגוע. החמושים השתלטו על כ־700 בני ערובה תלמידים, שחררו מוסלמים והרגו את מי שזוהו כנוצרים. המצור הסתיים באותו היום, כאשר כל ארבעת התוקפים נהרגו. חמישה גברים נעצרו מאוחר יותר בחשד למעורבות, ופרס הוכרז על מעצרם של חשודים למעורבות בארגון. היה זה הפיגוע השני הקטלני ביותר בהיסטוריה בקניה מאז קבלת עצמאותה, לאחר המתקפה על שגרירות ארצות הברית בניירובי 1998, שבה 213 בני אדם נהרגו.

קישורים חיצוניים
----------------

* גאריסה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007560104505171
* LCCN: n88154017
* VIAF: 124211206
* WorldCat (עם VIAF): 124211206

 |
צ'אנדרה בהדור דנגי בסידני, אוסטרליה, 2012
**צ'אנדרה בהדור דנגי** (בנפאלית: **चन्द्रबहादुर डाँगी**; ‏30 בנובמבר 1939 – 3 בספטמבר 2015) היה האדם הנמוך ביותר בהיסטוריה המתועדת, אשר קיימת לגביו הוכחה חותכת. גובהו היה 54.6 סנטימטר. דנגי היה גמד פרימורדיאלי. הוא שבר את שיאו של מוחמד גול (1957–1997), שגובהו היה 57 סנטימטר.

דנגי קיבל את תשומת לב התקשורת, כאשר שותל עצים ראה אותו בכפרו שבמחוז דנג שבנפאל, וזכה בתואר האדם הבוגר הנמוך שנמדד אי פעם אחרי שגובהו נמדד בפברואר 2012. כתוצאה מכך הוסף לספר השיאים של גינס. לשלושה מתוך חמשת אחיו נמדד גובה של מתחת ל־1.21 מטר, בעוד ששתי אחיותיו ושני אחיו האחרים היו בעלי גובה ממוצע.

ביוגרפיה
--------

דנגי נולד ב־1939. לא ידוע מהו המצב הרפואי שהגביל את גדילתו. הוא חי בכפר מרוחק בשם רימקולי, שנמצא כ־400 קילומטר מקטמנדו, בירת נפאל.

לפני שהוכר כאדם הנמוך בעולם ב-2012, לא עזב את כפרו. לאחר קבלת התואר, אמר שתמיד קיווה לטייל ברחבי העולם ומדינתו, והצהיר שרצה להשתמש בתוארו החדש על מנת לפרסם את נפאל.

ב־2012, בגיל 73, פגש דנגי את האישה הנמוכה בעולם, ג'יוטי אמגה מהודו. השניים הופיעו יחד במהדורה ה־57 של ספר שיאי גינס ב־2013. ב־13 בנובמבר 2014, כחלק מ"יום שיאי גינס", נפגש דנגי עם האדם החי הגבוה ביותר, סולטן קוסן, באירוע בלונדון.

במשך כשנה לפני מותו הוא טייל בדרום האוקיינוס השקט במסגרת "קרקס הקסם של טופל ברונו" (Tupa'l Bruno's Magic Circus) הסמואי.

דנגי נפטר ב־2015 בגיל 75, במרכז הרפואי הטרופי על שם לינדון ג'ונסון (Lyndon B. Johnson Tropical Medical Center) בפגו פגו, בירת סמואה האמריקנית. סיבת פטירתו המדויקת לא נחשפה. העיתון "קטמנדו פוסט" דיווח שהוא סבל לפני כן מדלקת ריאות.

קישורים חיצוניים
----------------

ויקישיתוף מדיה וקבצים בנושא **צ'אנדרה בהדור דנגי** בוויקישיתוף
מבט לעיר
כיכר העיר
**צוויזל** (בגרמנית: **Zwiesel**) היא עיר במזרח בוואריה, גרמניה. העיר שוכנת באזור היער הבווארי וידועה בעיקר בשל תעשיית הזכוכית והקריסטל שהתפתחה בה, הקנתה לה את הכינוי "עיר הזכוכית" וקיבעה את סיסמתה: "Fein Glas, gut Holz sind Zwiesels Stolz" (בתרגום חופשי: "זכוכית ויער איכותיים הם גאוותנו"). מאז שנת 1972 מוכרת העיר כאזור איכותי במיוחד של אוויר צלול.

היסטוריה
--------

שם העיר מוזכר לראשונה בשנת 1254 וכתבו אותו בצורות שונות במהלך השנים. פירוש השם בגרמנית עילית תיכונה הוא "מזלג", ומקורו בנקודת האיחוד של שני נהרות הזורמים בקרבתה. על פי ההערכות, המתיישבים הראשונים היו כנראה מחפשי זהב, והישוב היה נקודת מעבר חשובה בדרך לבוהמיה. במאה ה-14 שימשה העיר כעיר שוק. במהלך מאות השנים העיר הוחרבה ונבנתה מספר פעמים כתוצאה משריפות מגיפות ומלחמות. תנופת הבניה וההתפתחות הגדולה שלה התרחשה במהלך המאה ה-19, אשר לקראת סופה חוברה העיר למערכת המים והחשמל ובהשפעת התפתחות תעשיית הזכוכית והעץ, אשר אמנם התקיימו בעיר וסביבתה מאז המאה ה-15 אך התרחבו מאוד כתוצאה מהקמת מפעלי תעשייה גדולים.

בשנת 1904 הוקם בעיר בית הספר הטכני לתעשיית הזכוכית אשר הפך למרכז ידע ארצי וסייע בקידום העיר כמרכז כלכלי ותרבותי באזור היער הבווארי. בשנות ה-70 סופחו לעיר שטחים ואוחדו לשטחה המוניציפלי מספר יישובים קטנים מסביבתה שהפכו לחלק משכונות העיר.

גאוגרפיה
--------

העיר צוויזל ממוקמת כמשתמע כאמור משמה, במפגשם של שני נהרות, לרגלי הרכסים של הרי מזרח היער הבווארי. היא מרוחקת כ-35 ק"מ מעיר המחוז דגנדורף וכ-15 ק"מ מגבול צ'כיה. מבחינה מנהלית, העיר מחולקת ל-11 רבעים.
בקרבת העיר נמצאים מרבצים גדולים של מינרלים העשירים במיוחד בתרכובות של קוורץ ואשר משמשים כמרכיב עיקרי בתעשיית הזכוכית, ובהם גם מינרלים נדירים. אחד המינרלים שנתגלו באזור אף נקרא על שמה של העיר – Zwieselite.

כלכלה
-----

תעשיית הזכוכית היא עדיין מרכיב עיקרי בכלכלת העיר. מפעלי הזכוכית הגדולים הם מעסיק חשוב וכך גם תעשיית הזכוכית האומנותית הנלווית אליהם על ידי אמנים ומעצבים-יצרנים קטנים.
מרכיב חשוב נוסף בכלכלת העיר היא התיירות. בעיר כ-3,000 מיטות לאירוח והיא מהווה מקור משיכה לתיירים הפוקדים את מזרח בוואריה והיער הבווארי. הפעילות התיירותית באזור מתאפשרת הן בחורף והן בקיץ במסלולי הגלישה הסקי וההליכה בהרים וביערות הסובבים אותה.

בעיר מספר מוזיאונים וכן גלריות שעיקר התמחותן בתצוגות הזכוכית ומוצריה. העיר מקושרת היטב מבחינה תחבורתית באמצעות מסילת רכבת, קווי אוטובוס וכבישים.

קישורים חיצוניים
----------------

ויקישיתוף מדיה וקבצים בנושא **צוויזל** בוויקישיתוף
* אתר האינטרנט הרשמי של צוויזל

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007533141105171
* GND: 4109097-4
* LCCN: n92105499
* MusicBrainz: f4364f20-e0d2-49f3-94b5-3cad70bc7949
* NKC: ge369146
* VIAF: 156567520
* WorldCat: lccn-n92105499

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"צוויזל"**.
תבנית {{אמן}} ריקה מתוכן. יש להזין פרמטרים בערך או בוויקינתונים. 
**ג'יימס מויר אולד** (באנגלית: **James Muir Auld**‏; 19 ביוני 1879 – 8 ביוני 1942) היה אמן וצייר אוסטרלי.

ביוגרפיה
--------

### ראשית חייו

ג'יימס מויר אולד נולד באשפילד (אנ'), ניו סאות' ויילס, בנם השלישי של הכומר ג'ון אולד ורעייתו, ג'ורג'ינה לבית מיור. ג'יימס אולד למד בבית הספר הציבורי באשפילד ואחר כך בבית הספר בסידני. הוא עבד כפקיד במועצת הרובע אשפילד ונרשם לשיעורי לילה בציור בבית הספר הטכני באשפילד. הוא בילה בציור ושרטוט של חופי הים של נמל סידני.

### קריירה אמנותית

אולד למד אצל ג'יי ס' וטקינס וג'וליאן אשטון והחל להציג בחברה המלכותית לאמנות של ניו סאות' ויילס (אנ') בסביבות 1906. הוא תרם רישומים בשחור לבן לעיתונים בסידני. בשנת 1909 נסע ללונדון ללמוד מעבודתם של ציירים אנגלים. בלונדון קיבל עבודה במגזנים שונים. כשחזר לאוסטרליה בסביבות 1911, עבד בסידני בציור נופים בנושאי דיוקן ועשה כמה פורטרטים.

ב־1 ביולי 1914 התחתן אולד עם מגי קייט קיין, לבית בל. בשנת 1917 נקנה הציור "האגרטל השבור" על ידי הגלריה לאמנות של ניו סאות' ויילס (אנ'). בערך בתקופה זו הם רכשו גם דיוקן של המשורר רודריק קווין (אנ').

הוא הצטרף לאגודת האמנים בסידני בסביבות 1920 והציג איתה לעיתים קרובות. בשנות העשרים של המאה העשרים הצטרף למשרד האמנות המסחרית (אנ'), "סמית ויוליוס", ואייר כמה ספרים.

לקראת סוף חייו בילה אולד 11 שנים בת'ירמיר (אנ'), ניו סאות' ויילס, והתגורר לבדו. נראה שהנוף שמסביב לא היה מעורר השראה, אך עבודתו בתקופה זו הייתה במיטבה. ציור "בוקר חורפי" זיכה אותו בפרס וין (אנ') בשנת 1935. לאולד נערכו שלוש תערוכות יחיד בגלריות מקווארי, סידני, בשנים 1928, 1936 ו-1938, והוא הציג גם בלונדון ובפריז. הוא היה חבר מייסד של האקדמיה האוסטרלית לאמנות (אנ') בשנת 1938.

מוות ומורשת
-----------

אולד נפטר משחפת ב־8 ביוני 1942, הותיר אחריו בת. הוא היה צייר מסורתי שלא הרשה לעצמו להצטרף לתנועות השונות שקמו באמנות בין שתי המלחמות. הייתה לו צביעה טובה והוא התעניין במיוחד בהשפעות של האווירה ואור השמש, אותם ביטא בחיוניות רבה. הוא מיוצג בגלריה לאמנות של ניו סאות' ויילס, סידני, בגלריה לאמנות של אוסטרליה הדרומית (אנ'), אדלייד, בגלריה לאמנות של קווינסלנד (אנ'), בריזבן ובגלריה והמוזיאון לאמנות של מנלי (אנ'), צפון סידני.

גלריה
-----

* בוקר חורפי, 1935בוקר חורפי, 1935
* עיירה, 1919עיירה, 1919
* חווה, לפני 1942 חווה, לפני 1942
* בחוף הים, 1923בחוף הים, 1923

קישורים חיצוניים
----------------

ויקישיתוף מדיה וקבצים בנושא **ג'יימס מיור אולד** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**

הערות שוליים
------------

1. ↑  Bernice Murphy, **Australian Dictionary of Biography**, Canberra: National Centre of Biography, Australian National University
2. ↑  Dictionary of Australian Biography A, gutenberg.net.au
3. ↑  Silas Clifford-Smith, 'James Muir Auld' (peer reviewed biography), Dictionary of Australian Artists Online
**תמר ציגלר** (נולדה ב-1971) היא פרופסורית מן המניין במכון איינשטיין למתמטיקה באוניברסיטה העברית בירושלים. מחקריה עוסקים בקומבינטוריקה אדיטיבית ובקשרים בין התורה הארגודית ותורת המספרים. בשנת 2011 זכתה בפרס ארדש. חברת האקדמיה הצעירה הישראלית.

קורות חיים
----------

ציגלר נולדה לאילנה וצבי ציגלר. בין השנים 1991–2003 למדה באוניברסיטה העברית בירושלים לתואר ראשון ושני במתמטיקה, וכתבה דוקטורט בהנחיית הלל פורסטנברג בנושא "Nonconventional ergodic averages". בשנים 2005–2006 הייתה חברה במכון למחקר מתקדם בפרינסטון ובשנים 2005–2007 עשתה פוסט-דוקטורט באוניברסיטת מישיגן. בשנים 2007–2013 הייתה חברת סגל בטכניון בחיפה, והחל מיולי 2013 היא פרופסור מן המניין באוניברסיטה העברית.

מחקר
----

מחקרה של ציגלר עוסק בתחומי ההשקה בין התורה הארגודית, קומבינטוריקה אדיטיבית ותורת המספרים. 

אחת מתרומתיה של ציגלר היא הוכחת השערה על תבניות במספרים ראשוניים בשיתוף עם בן גרין וטרנס טאו, לפיה לכל מערכת משוואות ליניאריות במקדמים שלמים בה עולה מספר הנעלמים בשניים על מספר המשוואות, כמו x+y=z+u, x+1=2u, קיים פתרון שבו מקבלים כל הנעלמים ערכים ראשוניים.

עבודה נוספת של ציגלר וטאו, היא פיתוח משפט גרין-טאו לתוצאות אודות סדרות פולינומיות במספרים ראשוניים.

בשנת 2011 זכתה בפרס ארדש למתמטיקה על עבודתה בתחומי ההשקה שבין התורה הארגודית, דינמיקה, קומבינטוריקה ותורת המספרים.

ציגלר פרסמה מאמרים במגוון עיתונים מדעיים, ביניהם Acta Math ו-Annals of Math והיא משמשת כעורכת בעיתונים מדעיים שונים, בין היתר  Israel Journal of Mathematics, ו-Annals of Mathematics.

פרסומים נבחרים
--------------

* *Universal Characteristic Factors and Furstenberg Averages*. J. Amer. Math. Soc. 20 (2007), 53-97.
* *The primes contain arbitrarily long polynomial progression*, with Terence Tao. Acta Math. 201 (2008), no. 2, 213--305.
* *An inverse theorem for the Gowers Us+1[N]-norm*, with Ben Green, Terence Tao. Annals of Math, Volume 176 (2012), Issue 2, 1231-1372.

פרסים
-----

* 2011: פרס ארדש. ציגלר היא האישה הראשונה אשר זכתה בפרס זה.
* 2013: תואר מרצת השנה של European Mathematical Society
* 2015: פרס ברונו.
* 2016: פרס הרקטור.
* 2024: פרס רוטשילד.

קישורים חיצוניים
----------------

ויקישיתוף מדיה וקבצים בנושא **תמר ציגלר** בוויקישיתוף
* 

* אתר האינטרנט הרשמי של תמר ציגלר (באנגלית)

* תמר ציגלר, באתר פרויקט הגנאלוגיה במתמטיקה

* תמר ציגלר, באתר גוגל סקולר
* אתר הבית בטכניון
* פרופ' תמר ציגלר, האקדמיה הצעירה הישראלית

הערות שוליים
------------

1. ↑  Tamar Ziegler | European Women in Mathematics, www.europeanwomeninmaths.org (ארכיון)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007306511405171
* ISNI: 0000 0000 6877 3078
* MGP: 92267
* ORCID: 0000-0001-6423-7072
* VIAF: 98326085
* WorldCat: viaf-98326085

 |
**יוסי אמינוף** (19 באפריל 1940 – 2 בנובמבר 2020) היה כדורגלן ישראלי ששיחק בעמדת החלוץ, ואחד מהכובשים המצטיינים של קבוצת בית"ר ירושלים בין השנים 1957–1973, במהלכן הבקיע 74 שערים.

ביוגרפיה
--------

אמינוף היה האח הצעיר למשפחת אמינוף אשר שלושה מבניה שיחקו בבית"ר ירושלים: יוסי, אהרון (לימים שופט בית המשפט המחוזי בנצרת) ומשה.
אמינוף נולד וגדל בשכונת הבוכרים בירושלים, אביו נולד בקזחסטן למשפחת סוחרים, ואמו באה ממשפחה עשירה ביותר. הם איבדו את כל רכושם עם עלייתו של השלטון הקומוניסטי וברחו לארץ ישראל, אך אביו נאלץ להישאר עם משפחתו ורק לאחר 3 שנים עלה לארץ ישראל, בשנת 1937, התאחד עם משפחתו והקים משפחה בירושלים.

אמינוף החל את דרכו בקבוצה הבוגרת של בית"ר בשנת 1957 (גיל 17), וכבש 3 שערים באחד ממשחקיו הראשונים בקבוצה. בעונות שלאחר מכן כבש מספר גבוה של שערים, שעזרו לקבוצה להישאר בליגה ולנסות להעפיל לליגה הבכירה. לאחר מכן שיחק 3 עונות במדי הפועל ירושלים, וחזר לבית"ר ירושלים בעונת 1969–1970.

אחד השערים היותר זכורים שלו הגיע בשלהי הקריירה, בעונת 1973, באחד ממחזורי הסיום של העונה, נגד הפועל כפר סבא, בו כבש שער ניצחון דרמטי בדקות הסיום והציל את בית"ר מירידת ליגה.
בתחילת אותה עונה עזב אמינוף את בית"ר לאחר שהסתכסך עם מאמן הקבוצה דאז, עמנואל שפר, אולם לאחר תיווך של חבר ההנהלה, אבי חסון, חזר לקבוצה במחזורי הסיום וסייע לה להינצל מנשירה לליגת המשנה.

בתחילת עונת 1973–1974 עונת חתם בקבוצת בית"ר רמלה, אך לא הצטרף לבסוף לקבוצה עקב מחלוקת כספית. הוא שיחק במקום זאת במכבי ירושלים ופרש מכדורגל בסוף העונה.

אמינוף אימן במחלקות הילדים והנוער של בית״ר ירושלים.

בנו של אמינוף, דרור, שיחק גם הוא בתחילת שנות ה-90 בקבוצה הבוגרת של בית"ר ירושלים, אך לאחר שלא השתלב בקבוצה נדד לקבוצות אחרות בירושלים.

יוסי אמינוף נפטר ב-2 בנובמבר 2020.

קישורים חיצוניים
----------------

* רוני דיאון, חלוץ כובש – יוסי אמינוף השאיר אחריו מורשת מפוארת, באתר כל העיר, 16 בנובמבר 2020

הערות שוליים
------------

1. ↑  מאיר גבאי, מכירת יוסף המודרנית, מעריב, 19 בספטמבר 1966
2. ↑  עיסקות העברת כדורלגנים, דבר, 25 בספטמבר 1969
3. ↑  משה פרוכטר, בימק"א נשאו על כפיים אליל "חדש"; יוסי אמינוף, מעריב, 29 באפריל 1973
4. ↑  משה פרוכטר, יוסי אמינוף חזר לבית"ר ירושלים, מעריב, 10 באפריל 1973
5. ↑  אמינוף לא התייצב לאימוני בית"ר רמלה, מעריב, 27 באוגוסט 1973
6. ↑  ועדת המשמעת זיכתה את לב מבית*ר ת"א*, מעריב, 25 בינואר 1974
7. ↑  אילן בן שושן, ירושלים האחרת, חדשות, 15 בספטמבר 1991
8. ↑  אשר גולדברג, ‏‏יוסי אמינוף, חלוץ העבר של בית"ר ירושלים, הלך לעולמו בגיל 80, באתר ספורט1, 2 בנובמבר 2020
**שירה גרא** (נולדה ב-17 בנובמבר 1959) היא שדרנית רדיו, מגישה ומנחת טלוויזיה ישראלית.

ביוגרפיה
--------

שירה גרא נולדה בשם **שירה הררי**, גדלה והתחנכה באשדוד. בנעוריה למדה ב"תיכון מקיף ג' אשדוד", שם החלה לשמש בקביעות כקריינית בטקסי בית הספר. החל מ-1978 שירתה בצבא ב"גלי צה"ל" ועד אמצע שנות ה-90' הגישה בתחנה הצבאית תוכניות רדיו. בין היתר השתתפה בתוכנית הרדיו הקומית של ארז טל, "מה יש", בתפקיד הילדה פזית. בראשית שנות ה-80 שימשה כמנחה בתוכנית "אות" ב"טלוויזיה החינוכית". באמצע שנות השמונים הייתה ממנחי השעשועון "אות ועוד" בטלוויזיה החינוכית. באמצע שנות ה-80 הנחתה תוכניות בערוץ הראשון של הטלוויזיה, כולל "משהו מהסרטים", פינות בתוכנית "שמיניות באוויר" עם דליק ווליניץ ובתוכנית "תוסס". בשנת 1987 הנחתה את חידון צה"ל ודיבבה בסדרה "קיד וידאו" את ניצנץ.

בשנת 1989 הנחתה את תחרות הקדם אירוויזיון ביחד עם משה בקר, ובשנת 1991 הנחתה את התחרות בשנית, עם דני רופ.

בשנת 1992 הנחתה את סדרת תוכניות הטבע "בריזה", ושימשה כמגישת התוכנית והייתה בין מגישי "בוקר טוב ישראל" (1993). בין השנים 1995 ל-2006 הייתה קולה של הילדה פזית בתוכנית פספוסים של יגאל שילון אשר שודרה בערוץ 2, ומ-2011, היא מנחה קבועה של התחרות הבינלאומית לפסנתר ע"ש ארתור רובינשטיין בתל אביב.

שירה גרא נשואה ליואב גרא, טכנאי קול, אותו הכירה בגלי צה"ל, ולהם חמישה ילדים.

קישורים חיצוניים
----------------

ויקישיתוף מדיה וקבצים בנושא **שירה גרא** בוויקישיתוף

* שירה גרא, במיזם "אישים" לתיעוד היצירה הישראלית
* אילנה באום, לא תסולא בפז(ית), מעריב, 30 בינואר 1986
* קדם אירוויזיון 1989, ערוץ "כאן", ביוטיוב
**מלון דייוויד קמפינסקי תל אביב** הוא בית מלון של רשת מלונות קמפינסקי השוכן בתל אביב, ברחוב הירקון. במלון נוהגים להתארח אישים חשובים וידוענים.

מבנה
----

המלון תוכנן על ידי פייגין אדריכלים ועיצוב הפנים נעשה בידי חברת Ara Design.

מבנה המלון הוא גורד שחקים בן 34 קומות, המכיל 250 חדרים, מהם 56 סוויטות בגדלים שונים. מתקנים נוספים במלון הם חמש מסעדות, ספא, סאונה, חדר כושר ובריכת אינסוף. בנוסף המלון מכיל שני טרקליני עסקים המעניקים שרותי קונסיירז' ותפריט מזון ומשקאות המוגש לאורך כל שעות היום. טרקלין ה-Rooftop מיועד לאורחי הסוויטות.

מוניטין
-------

בשנת 2022 זכה המלון בתואר על ידי מגזין תיירות היוקרה "ULTRATRAVEL" להיות "המלון החדש הטוב ביותר בעולם" בתחרות Ultimate Luxury Travel Related Awards לשנת 2022. ביוני 2022 התארחו איוונקה טראמפ וג'ארד קושנר ומשפחתם במלון במהלך חופשתם בישראל.

ב-18 באוקטובר 2023 בעיצומה של מלחמת חרבות ברזל התארח במלון נשיא ארצות הברית ג'ו ביידן בעת ביקור תמיכה בישראל. במהלכו נפגש עם ראש הממשלה בנימין נתניהו, קבינט המלחמה ונפגש עם משפחות האזרחים החטופים.

קישורים חיצוניים
----------------

ויקישיתוף מדיה וקבצים בנושא **מלון דיוויד קמפינסקי תל אביב** בוויקישיתוף
* אתר האינטרנט הרשמי של מלון דיוויד קמפינסקי תל אביב

הערות שוליים
------------

1. ↑  אסף רוזן, עם סוויטה בגודל 450 מ"ר: מלון דויד קמפינסקי ת"א ייפתח בפברואר, באתר ynet, 3 באוקטובר 2021
2. ↑  מלון קמפינסקי נבחר למלון החדש הכי טוב עולם, באתר ‏מאקו‏, 7 בנובמבר 2022
3. ↑  יפעת הללי אברהם, ‏במלון יוקרה בתל אביב: איוונקה טראמפ ממשיכה לנפוש, באתר ‏מאקו‏, 27 ביוני 2022
4. ↑  ביידן הצהיר לצד נתניהו: "נראה שלא אתם אחראים לפיצוץ בביה"ח בעזה", באתר ynet, 18 באוקטובר 2023
פשירט קציץ בשר "שטפניה", הידוע גם בשם בשר קצוץ בחתיכה אחת
פשירט גרמניות
**פַשִיְרט** (בהונגרית: **Fasírt**) היא קציצת בשר ואחת ממנות הבשר הנפוצות ביותר בהונגריה. הפשירט עשויה בדרך כלל מבשר חזיר, בקר או הודו קצוץ או טחון גס, ביצה ולחמניות מקמח לבן ספוגות במים שנסחטו. הפשירט מטוגנת בשמן או בשומן, אבל במקומות אחרים בעולם מכינים אותה גם על גריל (מזכיר קבב). הפשירט הוא אחת התוספות הפופולריות ביותר לפוזלק.

היסטוריה
--------

המנה שהייתה עשויה מבשר טחון מתובל מאוד הייתה מוכרת כבר בימי קדם. המאסטר שף הרומי ומחבר ספרי הבישול מרקוס גאביוס אפיקיוס הכין אותו לפי המתכון הבא:

*"*הסר את סיבי השריר מהמולים המבושלים, חתך אותם לחתיכות קטנות מאוד, ואז ערבב אותם עם קמח כוסמין מבושל, ביצים, פלפל שחור וגארום. לאחר לישה תכין ממנו כדורים קטנים עם צנוברים ופלפל שחור באמצע."

לפי המחבר ולפי ספר הבישול המיוחס לו מהמאה ה-1, הרומאים הכינו קציצות גם מדיונון, תמנון, שרימפס, סרטן, מח, רכיכות וכמובן בשר, עוף, טווס, חזיר וארנב. לפי אפיקיוס, הבשר הקצוץ מהסוג הזה המשובח ביותר היה עשוי מטווס. ההכנה הייתה דומה מאוד לפשטידות הבשר של היום. המרכיבים לבשר הקצוץ דק היה עם ביצים ולחם ספוג ביין אדום.

אטימולוגיה
----------

מקור השם ההונגרי של המנה מהפועל הגרמני faschieren וגרסת התואר (faschiert) היא טחון או קצוץ, וייתכן שהוא נכנס לאוצר המילים ההונגרי לאחר ששמעו את הביטוי הגרמני האוסטרי faschiertes fleisch (בשר חתוך). בסלובקית המאכל נקרא בשם דומה: "פשירקה".

הרכב, סוגים
-----------

קיימות אינספור גרסאות של קציץ הבשר, החל בגודל של אגוז מלך, אפילו "קציץ בחתיכה אחת (בדומה ל"קלופס") העשוי מבשר טחון, כלומר גודל בשר טחון כרולדת קציצות בשר מוארכת שנאפית בחתיכה אחת. אנשים רבים מסבירים את השם בשר חתוך או קצוץ בכך שהבשר הדרוש למנה לא נטחן מזמן, אלא נחתך לחתיכות קטנות, או לקוביות, וכך הוכנה מסת הבשר. לדברי אחרים, בניגוד לפשירט, הם לא הכינו ממרכיבי הלישה קציצות בשר קטנות, אלא טיגנו את המסה ביחד ולאחר מכן חתכו אותה להגשה לפרוסות דקות.

לקריאה נוספת
------------

* Gerendeli 2006: Gerendeli György: Fasírtban és partiban XXVIII. ÉVFOLYAM 1. SZÁM 2006. FEBRUÁR Édes anyanyelvünk (PDF)
* Györffy 2003: Györffy Miklós: Német-magyar kulturális szótár מסת"ב 9789631352221, Kiadó: CORVINA KIADÓ KFT, 2003
* Stefánia vagdalt: Tutitippek.hu: Stefánia vagdalt

קישורים חיצוניים
----------------

ויקישיתוף מדיה וקבצים בנושא **פשירט** בוויקישיתוף
* בשר טחון, קציצות, קציצות 220 מתכונים על קציצות (בהונגרית)
* ספר בישול: קציצות מתכונים בנושא (באנגלית)
* כל בשר קצוץ הוא פשירט, אבל לא כל פשירט הוא בשר קצוץ, באתר Origo.hu

הערות שוליים
------------

1. ↑  Fasírt és vagdalt receptek
2. ↑  (Marcus Gavius Apicius – Szakácskönyv a római korból, Enciklopédia Kiadó, Budapest, 1996)
3. ↑  Berecz Edgár: Német-osztrák hatások az erdélyi magyar konyhamûvészetben(הקישור אינו פעיל, 2022-01)